**INFORMATIVNI LIST**

**FINACIJSKA SREDSTVA KOJA SU DOSTUPNA OSOBAMA S INVALIDITETOM**

Kao osoba s invaliditetom, vi biste mogli imati pristup fondu pod nazivom Employment Assistance Fund (EAF) koji može platiti modificiranje radnog mjesta, kao i opremu koja vam je potrebna za obavljanje posla. EAF također možete koristiti da plati pomoć koja vam može biti potrebna za pronalaženje posla i pripremu za posao.

Neke od stvari za koje se EAF fond može upotrijebiti su:

* modificiranje radnog mjesta i oprema, kao što su asistivna tehnologija, elektronička i komunikacijska oprema;
* uređaji za komunikacijsku tehnologiju;
* tumači za Auslan (Australian sign language – Australski znakovni jezik);
* softver za računala, kao i ažuriranje računalnog softvera;
* specijalizirana potpora i paketi obuke;
* modificiranje službenih motornih vozila; i
* specijalizirana potpora za osobe s mentalnim zdravstvenim oboljenjem i poteškoćama u učenju.

Za više obavijesti o EAF-u, posjetite www.jobaccess.gov.au ili nazovite JobAccess savjetnika na
1800 464 800 –pozivi sa mobitela se naplaćuju po višoj tarifi.